

[WWW.EKCHANION.GR](http://WWW.EKCHANION.GR) Χανιά 9-10-2025

**ΔΕΛΤΙΟ ΤΥΠΟΥ**

**Πανεργατική απεργία την Τρίτη 14 Οκτωβρίου – Όλοι στον δρόμο ενάντια στο αντεργατικό νομοσχέδιο**

Το Εργατικό Κέντρο Χανίων ανακοινώνει ότι, σύμφωνα με την ομόφωνη απόφαση του Διοικητικού του Συμβουλίου, **προκηρύσσεται 24ωρη πανεργατική απεργία την Τρίτη 14 Οκτωβρίου, ημέρα συζήτησης στην ολομέλεια της Βουλής, του αντεργατικού νομοσχεδίου του Υπουργείου Εργασίας.**

Το νομοσχέδιο αυτό αποτελεί ένα ακόμα βήμα διάλυσης των εργασιακών δικαιωμάτων, καθώς μεταξύ άλλων:

* θεσμοθετεί την **13ωρη εργασία** στον ίδιο εργοδότη,
* διευρύνει τις  **υπερωρίες στην εκ περιτροπής απασχόληση,**
* **διαλύει** το δικαίωμα στην κανονική άδεια,
* επιτρέπει **προσλήψεις και απολύσεις-εξπρές**, υπονομεύοντας κάθε εργασιακή ασφάλεια.

Οι εργαζόμενοι δεν θα επιτρέψουμε να περάσουν ρυθμίσεις που μας γυρίζουν δεκαετίες πίσω. Παρά τη μαζική συμμετοχή στην απεργία της 1ης Οκτωβρίου και την καθολική αντίθεση του κόσμου της εργασίας, η κυβέρνηση συνεχίζει την επίθεση στα θεμελιώδη μας δικαιώματα.

**Απεργούμε:**

* Για να μην περάσει αυτό το νομοσχέδιο τερατούργημα!
* Για Υγεία - Παιδεία - Πρόνοια που ανταποκρίνονται στην εποχή μας!
* Ενάντια στην ακρίβεια και όσα διαλύουν τη ζωή μας!

Καλούμε όλους τους εργαζόμενους, τους άνεργους, τους συνταξιούχους και τη νεολαία να συμμετάσχουν μαζικά στην απεργία και στην απεργιακή συγκέντρωση που θα πραγματοποιηθεί την **Τρίτη 14 Οκτωβρίου και ώρα 10.00’ στην Πλατεία της Δημοτικής Αγοράς.**

Με ενότητα, αγώνα και αλληλεγγύη μπορούμε να σταματήσουμε τη νέα αντεργατική επίθεση.

**ΟΛΟΙ ΚΑΙ ΟΛΕΣ ΣΤΗΝ ΑΠΕΡΓΙΑ – ΟΛΟΙ ΚΑΙ ΟΛΕΣ ΣΤΟΝ ΔΡΟΜΟ!!!**

**ΚΑΜΙΑ ΥΠΟΧΩΡΗΣΗ ΣΤΗΝ ΕΡΓΑΣΙΑΚΗ ΒΑΡΒΑΡΟΤΗΤΑ!!!**

**Εργατοϋπαλληλικό Κέντρο Νομού Χανίων**